જોકે, જૂન માસમાં સ્વામિનારાયણ સાધુના મોબાઈલ ફોનમાં યુવતીઓનાં અશ્લીલ ફોટો મળવાની ઘટના અને ત્યારબાદ તબક્કાવાર સંસારીઓને પણ શરમાવે તેવી સાધુઓની મહિલાઓ સાથેની વાતચીતની ઓડિયોક્લિપો વાયરલ થતાં હજારો સત્સંગીઓએ આઘાત અનુભવ્યા બાદ હવે સમાજના અગ્રણીઓ અને વિદેશમાં મંદિરોનો વહીવટ સંભાળતા અગ્રીમ હરોળના હરિભક્તોએ ખુલ્લા પત્ર દ્વારા સાધુઓના મોબાઈલ ફોન-લેપટોપ સહિતના ઉપયોગ અંગે સવાલો ઉઠાવ્યા છે. યુ. કે. ના સ્ટેનમોર સ્વામિનારાયણ મંદિરના પ્રમુખ ભીમજી માવજી ભુડિયાએ ભુજ સ્વામિનારાયણ મંદિરને લખેલો પત્ર સોશિયલ મીડિયામાં વાયરલ થયો છે, જેમાં તેમણે સ્પષ્ટ શબ્દોમાં કહ્યું છે કે, કોઈ સાધુ પાસે મોબાઈલ, લેપટોપ અથવા આઈપેડ ન હોવા જોઈએ અને જે સાધુ પાસે આવી કોઈ ચીજો હોય તો મહેરબાની કરીને તાત્કાલિક જપ્ત કરી લેવા જોઈએ.